Echipa AS Monaco a urcat provizoriu pe locul secund în campionatul de fotbal al Franţei, după ce a învins în deplasare, cu scorul de 5-2, formaţia FC Metz, antrenată de fostul internaţional român Ladislau Boloni, sâmbătă, în etapa a 27-a a campionatului de fotbal al Franţei.
Gruparea din Principat a marcat de trei ori în debutul meciului de la Metz, prin Takumi Minamino (4), Maghnes Akliouche (10) şi Vanderson (16).
După pauză, oaspeţii au mai punctat de două ori, prin Folarin Balgoun (76, 87), în timp ce gazdele, aflate pe penultimul loc al clasamentului, au replicat prin Papa Diallo (78) şi Ibou Sane (84).
După această victorie, AS Monaco a depăşit-o cu două puncte în clasament pe Brest, care va juca duminică în deplasare cu FC Lorient.
Tot duminică este programat şi derby-ul etapei în Ligue 1, Olympique Marseille - Paris Saint-Germain.
Rezultate:
Vineri
Lille OSC - Racing Lens 2-1
Au marcat: Zhegrova (9, 60), respectiv Wahi (78).
Sâmbătă
FC Metz - AS Monaco 2-5
Au marcat: Diallo (78), Sane (84), respectiv bMinamino (4), Akliouche (10), Vanderson (16), Balogun (76, 87).
Olympique Lyon - Stade Reims 1-1
Au marcat: Nuamah (65), respectiv Okumu (55).
Duminică se dispută partidele FC Lorient - Brest, OGC Nice - FC Nantes, Le Havre - Montpellier, Clermont - FC Toulouse, RC Strasburg - Rennes şi Olympique Marseille - Paris Saint-Germain.
Clasament:
1. Paris Saint-Germain 59 puncte
2. AS Monaco 49
3. Brest 47
4. Lille OSC 46
5. OGC Nice 43
6. Racing Lens 42
7. Olympique Marseille 39
....